Document ID: 32009R0960

KOMISJONI MÄÄRUS (EÜ) nr 960/2009,
14. oktoober 2009,
millega muudetakse Euroopa Parlamendi ja nõukogu määrust (EÜ) nr 1905/2006, millega luuakse arengukoostöö rahastamisvahend
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1905/2006, millega luuakse arengukoostöö rahastamisvahend, (1) (edaspidi „arengukoostöö rahastamisvahendi määrus”), eriti selle artikli 1 lõiget 1 ja artikli 31 lõike 1 kolmandat lõiku,
ning arvestades järgmist:
(1)
Vastavalt arengukoostöö rahastamisvahendi määruse artikli 1 lõikele 1 ja artikli 31 lõikele 1 sisaldab arengukoostöö rahastamisvahendi määruse II lisa Majanduskoostöö ja Arengu Organisatsiooni Arenguabi Komitee (OECD/DAC) abisaajate loetelu, mida tuleb ajakohastada vastavalt loetelu regulaarsele läbivaatamisele OECD/DACi poolt.
(2)
Vastavalt arengukoostöö rahastamisvahendi määruse II lisas sisalduva abisaajate loetelu ajakohastamisele peab komisjon ajakohastama määruse I lisa ning teavitama sellest nõukogu ja Euroopa Parlamenti.
(3)
Seepärast on asjakohane kustutada Saudi Araabia arengukoostöö rahastamisvahendi määruse II lisas sisalduvast OECD/DACi abisaajate loetelust ja määruse I lisas sisalduvast artikli 1 lõike 1 kohaselt abikõlblike riikide loetelust.
(4)
Seepärast on asjakohane lisada Kosovo (2) arengukoostöö rahastamisvahendi määruse II lisas sisalduvasse OECD/DACi arenguabi saajate loetellu madalama keskmise sissetulekuga riikide ja territooriumide hulka.
(5)
Samuti on asjakohane ajakohastada II lisa joonealuseid märkusi vastavalt OECD/DACi läbivaatamisaruandele.
(6)
Euroopa Parlamenti ja nõukogu teavitatakse,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1905/2006 muudetakse järgmiselt:
1)
I lisa asendatakse käesoleva määruse I lisaga.
2)
II lisa asendatakse käesoleva määruse II lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. oktoober 2009

Labels: 15
5